આજે 22 ઓક્ટેમ્બરે થાણા ગ્રામ પંચાયતની મુદ્દત પુર્ણ થતાં સામાન્ય ચુંટણી યોજાનાર હતી. પણ ગામમાં એક પણ એસ.ટી મતદાર ન હોવાથી સરપંચની તથા એક વોર્ડની ચુંટણી યોજાઇ શકી નથી. અને બાકીનાં સાત વોર્ડની બેઠકો બિન હરીફ જાહેર કરાતાં આજે પણ ગામમાં કોઇ જ ચુંટણી યોજાઇ નથી. પરીણામે લોકોમાં સરપંચની એસ.ટી બેઠકને લઇ રોષ જોવા મળી રહ્યો છે. ગામમાં એક પણ એસ.ટી ઉમેદવાર ન હોવા છતાં સરપંચની બેઠક એસ.ટી જાહેર કરાઇ છે તેને રદ્દ કરવાં માંગ કરાઇ રહી છે. નહીં તો ગામનો વહીવટ માત્ર ઉપસરપંચ થી જ ચાલશે….